கேள்வி: பூச்சியபாதர் - வாழ்வு பற்றி நீங்கள் என்ன அறிந்துள்ளீர்கள்?
பதில்: பூச்சியபாதர் பொ.ஊ. ஐந்தாம் அல்லது ஆறாம் நூற்றாண்டில் சிறந்து விளங்கினார். இவர் பொ.ஊ. 510 இலிருந்து பொ.ஊ. 600 வரை வாழ்ந்துள்ளதாகக் கூறப்படுகிறது. திகம்பர சமணத் துறவியான பின்னர் இவருக்கு ''தேவநந்தி'' எனும் பெயர் வழங்கப்பட்டது. சுவர்க்கத்திலிருந்து தேவர்கள் வருகை புரிந்து இவரது பாதங்களுக்குப் பூசை செய்தமையால் பூச்சியபாதர் எனும் பெயர் பெற்றார். இவருக்கு முன்னிருந்த ''ஆச்சாரிய'' குந்தகுந்தர் மற்றும் ''ஆச்சாரிய'' சமந்தபத்திரர் (சமணத் துறவி) போன்றோரின் படைப்புக்களால் பெரிதும் தாக்கம் பெற்றார். இவர் முற்காலச் சமண இலக்கியத் துறை அறிஞர்களில் மிகச்சிறந்தவராகக் கருதப்படுகிறார்.Page 98, Jain, Jyoti Prasad. ''The Jaina Sources of the History of Ancient India.'' Second, revised edition: 2005. இவர் ஒரு குறைவற்ற சமயத் தலைமை மரபையும் அகநிலை வரன்முறையையும் கொண்ட முக்கிய நல்வழிப்படுத்துபவராவார். இவர் ஒரு தலைசிறந்த யோகியும், உயரிய அகநிலை உணர்வாளரும், சிறந்த புலவரும், குறிப்பிடத் தகுந்த அறிஞரும், சிறந்த எழுத்தாளரும் பல்வேறு அறிவுத் துறைகளில் சிறந்தவருமாவார்.Page 98, Ibid. இவர் சமக்கிருதத்தில் பா வகை மற்றும் உரைநடை இலக்கியங்களை எழுதியுள்ளார்.Page 98, Ibid. இவர் ''ஆச்சாரிய'' குந்தகுந்தரின் வழிமரபின் பகுதியாகிய ''நந்தி சங்க''த்தின் சமயத் தலைவராய் இருந்தார். இவர் ''நந்தி சங்க''த்தின் சமயத் தலைமை வழிமரபின் பத்தாவது குருவாவார். இவர் கர்நாடகத்தில் பிராமணக் குடும்பத்தில் பிறந்தார். மாதவ பட்டரும் சிறீதேவியும் இவரது பெற்றோராவர்.Introduction. Jain, Jaykumar.''Samadhitantra''. First edition, 2006. சமயம் தொடர்பில் மட்டுமன்றி சமயம் சாராத துறைகளான ஆயுர்வேதம் மற்றும் சமக்கிருத இலக்கணம் போன்ற துறைகளில் எழுதிய முதல் சமணத் துறவி இவராயிருக்காலாமெனக் கருதப் படுகிறது. ''ஆச்சாரிய'' பூச்சியபாதர் சமணத்தின் ஆழ்ந்த புலமை மிக அறிஞரும் சினர்களின் வழித்தடத்தைப் பின்பற்றுகின்ற சிறந்த துறவியுமாவார். மேலும், இவர் ஒரு இலக்கண அறிஞரும், சமக்கிருதப் பாடல்கள் மற்றும் ஆயுர்வேதத்தில் சிறப்புத் தேர்ச்சி பெற்றவருமாவார். ''சர்வார்த்தசித்தி''யில், இருவரும் நன்மை பெறும் வகையில் ஒருவர் தனது செல்வத்தை இன்னொருவருக்கு வழங்குதலே ''தான'' (ஈகை) எனப் பூச்சியபாதர் வரையறை செய்துள்ளார்.